Operosa

[μικρογραφία|Φεστιβάλ όπερας Operosa Μαυροβουνίου στο φρούριο Κανλί Κουλά, στην πόλη [Χέρτσεγκ Νόβι του Μαυροβουνίου.]]
Το **Operosa** είναι φεστιβάλ κλασικής μουσικής και όπερας, το οποίο λαμβάνει χώρα κάθε χρόνο. Το φεστιβάλ είναι αφιερωμένο κατά κύριο λόγο στην όπερα, αλλά περιλαμβάνει και συναυλίες ορχηστρικής μουσικής, μουσικής δωματίου, φωνητικής μουσικής και σόλο οργανικής μουσικής. Το φεστιβάλ Operosa λαμβάνει χώρα στην ευρύτερη περιοχή των Βαλκανίων, με κύρια διοργάνωση το Χέρτσεγκ Νόβι στο Μαυροβούνιο.

## Ιστορία
[μικρογραφία|Φωτογραφία από τα [σκηνικά για την παράσταση της όπερας *[[Ντον Τζοβάννι|Ντον Τζιοβάνι]]* από το φεστιβάλ Operosa του 2007.]]
Η Operosa ιδρύθηκε από τη Φινλανδή μεσόφωνο Κατερίνε Χαατάγια το 2006. Σκοπός της ίδρυσης του φεστιβάλ Operosa ήταν την προώθηση των νέων ταλέντων στην όπερα και την κλασική μουσική καθώς και η ενεργός παροχή ευκαιριών για παραστάσεις σε νέους καλλιτέχνες. Το πρώτο φεστιβάλ Operosa σε ανοιχτό χώρο ξεκίνησε τον Ιούνιο του 2007 στη Βάρνα της Βουλγαρίας και διεξήχθη στον ανοιχτό χώρο του κήπου του κάστρου του Ευξίνογκραντ, με την παρουσίαση της όπερας Ντον Τζιοβάνι (1787) από τον Βόλφγκανγκ Αμαντέους Μότσαρτ. Την επόμενη χρονιά, οι παραστάσεις του φεστιβάλ πραγματοποιήθηκαν στη Σόφια, στο Εθνικό Θέατρο Ιβάν Βάζοφ. Η Operosa επέστρεψε στο Ευξίνογκραντ το 2009 και το 2010, με παραστάσεις των έργων *Η ανθρώπινη φωνή* (1959) του Φρανσίς Πουλένκ και *Ρωμαίος και Ιουλιέτα* (1867) του Σαρλ Γκουνό.

Το 2011, η Operosa ανέβασε παραστάσεις όπερας στο Βελιγράδι της Σερβίας, και συγκεκριμένα στο Κέντρο Νεότητας του Βελιγραδίου. Ήταν η πρώτη φορά που παρουσιάστηκε όπερα στο κέντρο αυτό. Το 2012 ήταν αφιερωμένο στην μπαρόκ όπερα με εργαστήρια, master classes και παραστάσεις της όπερας *Pimpinone* (1725) του Γκέοργκ Φίλιπ Τέλεμαν στο Ιδρυμα Ίλια M. Κόλαρατς, στο Βελιγράδι της Σερβίας, καθώς και στο Betahaus στη Σόφια της Βουλγαρίας. Το 2013, η Operasa συμμετείχε για πρώτη φορά στην εκδήλωση «Νύχτα Πολιτισμού» στο Χέρτσεγκ Νόβι του Μαυροβουνίου, με μια σκηνοθετημένη παράσταση του έργου *Η ανθρώπινη φωνή* (1959) του Φράνσις Πουλένκ. Την επόμενη χρονιά, τον Σεπτέμβριο του 2014, το φεστιβάλ ανέβασε μια διεθνή όπερα πλήρους κλίμακας, το *Ρωμαίος και Ιουλιέτα* (1867) του Σαρλ Γκουνό. Από τότε, πραγματοποιείται στην Παλιά Πόλη το Φεστιβάλ Όπερας Operasa του Μαυροβουνίου, στο Φόρτε Μάρε και στο ανοιχτό αμφιθέατρο του φρουρίου Κανλί Κουλά στο Χέρτσεγκ Νόβι του Μαυροβουνίου.

Ένα εξειδικευμένο εκπαιδευτικό πρόγραμμα, που έχει τον τίτλο Operosa Academia, ξεκίνησε το 2012 και δραστηριοποιείται στη Βουλγαρία, τη Σερβία και το Μαυροβούνιο. Το πρόγραμμα παρέχει εκπαίδευση όλο το χρόνο σε νέους καλλιτέχνες της όπερας και της κλασικής μουσικής με masterclasses, εργαστήρια και μικρότερης κλίμακας παραστάσεις όπερας. Η Operosa υποστηρίζει επίσης νέους καλλιτέχνες με βραβεία και υποτροφίες.

Η Operasa έχει συνεργασίες και προγράμματα ανταλλαγών με διεθνή ιδρύματα όπερας.

Το 2017, το φεστιβάλ Operasa επιλέχθηκε για συγχρηματοδότηση από το πρόγραμμα της Ευρωπαϊκής Ένωσης για τον πολιτισμό Creative Europe. Το έργο YOUNG@OPERA υλοποιήθηκε από την Operasa σε συνεργασία με τους εταίρους του δήμου Χέρτσεγκ Νόβι και του Ιδρύματος Ίλια M. Κόλαρατς, με παραστάσεις σε όλο το Μαυροβούνιο, τη Σερβία και τη Βουλγαρία.

## Άλλα μέσα
Το 2007, το φεστιβάλ Operasa κυκλοφόρησε μια ηχογράφηση με τίτλο *Perle* με τη δισκογραφική εταιρεία Orpheus Music. Το αποτέλεσμα περιλαμβάνει έργα των Βόλφγκανγκ Αμαντέους Μότσαρτ, Τζοακίνο Ροσίνι, Γκέοργκ Φρίντριχ Χέντελ, Αντόνιο Βιβάλντι και Τζούλιο Κατσίνι, ερμηνευμένα από τη Συμφωνική Ορχήστρα της Σόφιας με μαέστρο τον Ναϊντάν Τόντοροβ.

## Παραπομπές


## Εξωτερικοί σύνδεσμοι
* Επίσημος ιστότοπος
Κατηγορία:Φεστιβάλ κλασικής μουσικής